
Чом их ніт... 


В попередном числі подали мы спис всіх 
жертводателей, якы далеко от родины, не за- 
были о той родині и поспішили с помочом 
для нашой учачой ся молодежи, жиючой в 
руской бурсі в Горлицах. 

Єст тө бурса хлопска, бо на 38 воспытан- 
ников ест в ней 35 сынов хлпоскых, и трох 
сынов трудовой сельской интелигенции. Уж 
тот сам факт повинен быти сильним заохотом 
складаня жертв для каждого, кто вышол с под 
хлопской стріхы. Передовсем с помочом по- 
винни поспішити всі тоты, котры были дав- 
ніше также воспытанниками бурсы и котры 
той бурсі завдячают своє образованє и своє 
теперешне положенє. Не покончили бы на- 
певно школ и не были бы тым; чим сут тепер 
многы Гунянкы, Пыжи и инши. Их бурса, чи 
то сандецка, чи горлицка, выховала, им дава- 
ла через долгы літа материяльну помоч, бурсі 
завдячают они тото, же вышли на людей. В 
виду бурсы стают ся они должниками и тот 
долг повинни сплатити, бо поводит ся им те- 
пер добре и жертва пару доляров от часу до 
часу не грає при их способі житя жадной ро- 
лі. 

Чом же ніт их в списі жертводателей на 
бурсу? Чом они не отозвали ся на теплы сло- 
ва г-на Шкимбы, котрый перед выіздом до 
„старого краю“ публично завзывал до склада- 
ня жертв на учачу ся молодеж? Чи може не 
прочитали оголошеня, або не мали часу, чи 
случая, вплатити жертвы? 

НИ Они прочитали завозване и знали до- 
оре, коли от'ізджат до „краю“ г-н Шкимба, 
але с розмыслом не дали ани гроша, бо они 
служат тепер иншим богам. Их богом ест 
Сталин и @жов, а всіх, кто не величат Стали- 
на, уважают за своих врагов. Врагом их ест 
отже и правлене бурсы, врагом сут вс! члены, 
врагом сут также и тоты школярикы, котры 
ЖИЮТ в бурсі. 

„Врагам“ не можна помагати, им належит 
шкодити — и так зробили Гунянка, Пиж и Ци- 
сляк. 

Они не лем сами не дали ‘нич на бурсу, 
але ище и другым отраджали жертвовати на 
тоту ціль. Штобы найти послух, представляли 
они и представляют, же то не руска, бурса, 
лем польска и же в ней пол. ' ит ся дітей .на- 
ших хлопов и выховуе их н., яначар - зрад- 


ников, котры будут колиси врагами своєго на- 
рода. 

Обдумане тото всьо не зле, бо и дешевы: 
коштом можна забавити ся „патриота“, а при 
том упечи свою печеню. Бо преця, як тот Гу- 
нянка такый „патриот“, то треба єго поддер- 
жати, треба отже вписати ся до єго партии и 
вплатити членскый взнос. За одным отже за- 
махом служит ся своей*кышені (што здає ся 
ест для тых панов найважніше) и шкодит ся 
„врагам“, не хотячим преклоняти своих голов 
перед Сталином и Єжовым. 

Забывают лем о одном тоты панове с аме- 
рыканскго Лемко-Союза, же часы, коли то хо- 
дило ся „на село людей дурити“ уж минули, 
и же Ажерыка, то не село. Там наши братя роз- 
берают ся добре в том, кто их брат, а кто 
сват и знают належито осудити своих лжепро- 
роков. | 

Не дуже помогли клеветы на бурсу, бо 
люде розумны и так им не повірили и поспі- 

шили с жертвами. Меже жертводателями ест 
дуже назвиск с ческой стороны. Сут то наши 
рускы люде, походячи с Пряшевщины, котрых 
николи нич не лучило с горлицком бурсом, : 
помимо того дали они свои лепты. Сут наз- 
виска людей с другых повітов, ніт лем тых, 
котры іли бурсацкый хліб, на том хлібі выро- 
сли, а тепер забыли о старом добрі. 

Тых єст кромі Гунянкы, Пыжа и Цисляка 
дост дуже. Днеска не вычисляме всіх назвыск, 
бо ждеме, може гдеякы с них ся поправят, 
але до той справы ище вернеме. 

Пригадаме также Пыжови, што говорил 
нам, як был в краю перед трома роками и Гу- 
нянці, што писал до нас в той справі. Оба, они 
одобряли втотчас нашу тактыку, оба призна- 
вали, же наше поступанє єст правильне и ко- 
ристне для народа, а тепер нагло, всьо, што 
мы робиме, єст зле и шкодливе. 

Чиж бы так скоро перемінили ся их взгля- 
ды о добром и злом, о користном и шкодли- 
вом. А може хліб Сталина, на котрый они по 
бурсацком, перешли, оказал ся смачнійший и 
при том хлібі забыли они о том, чим были 
давнійше?... 


На што дає гроши амерыканскый Лемно Союз. 


В наши рукы попал загальный билянс ло: 
ходов и розходов амерыканского Лемко.Со- 


‚ юза за р. 1937. В билянсі том по стороні до- 


ходов фигуруе сума 17,642.21 дол. а в росхо- 
дах сума 17,068.06 дол. 

Переглядаючи позыции того билянсу в 
росходах мимоволі мече ся в очи оден факт, 
а именно, же люде, котры тепер провалят а- 
мер. Лемко-Союз забыли давно о своей родч: 
ні, забыли о „старом краю“ забыли о тых, кто 
их кормил и приодівал. В росходах тых сут 
поміщены рижны позыции. Сут там великы 
позыции, фигуруючи, яко платня редакторам, 


менажеру, организаторам Л. С. и єго урядни: 
кам, єст позыция помочи червоному прави- 
тельству в Испании (381.89 дол.) єст много ин- 
ших позиции, але ніт там позыции, в котрой 
бы фигуровала хоц бы и найменьша сума на 
якыси старокраєвы инстытуции. Помочи сво- 
ей родині, помочи тым, котры их давно кор- 
мили, уважают тоты паны за річ непотребну 
и шкодливу. Им ся здає, же нашому хлопу вы- 
старчит написати, же місцева, — жиюча в кра- 
ю интелигенция — нич не робит и непринимат 
участи в хлопском житю — бытю. 


Украинскы провокацийны співы в самборской церквы. 


В четверг, дня 2. червня — в день свята 
Вознесеня Господняго, в часі Службы Божой 
для школьных дітей, — нагло пару украин- 


скых провокаторов зачало співати политычну, 


украинску пісню: „Боже великый Украину 
спаси“. 
Присутне на богослуженю самборске рус- 


` 


ке населене опустило сейчас демонстрацийно 
церков так, што остали ся лем провокаторы и 
горстка молодежи. 

Слушно прото домагат ся самборске ру- 
ске населене безотложного перенесеня с Сам- 
бора самборского пароха — политыкара и его 
сотрудника! 


Стр. 2. 


ЕМО" 


Социялизм и хлоп на грунті. 


Тепер много говорит ся о социялизмі. 
Розговоры тоты, знаны давнійше лем фа- 
брычным роботникам, перешли также на се- 
ло и часто ся слышит, же люде послугуют ся 
словами, котрых змысла може и не розумі- 
ют. Нарікают они на „капитализм“, котрый 
мае быти причином всякого зла и молят ся о 
якыйси „социялизм“, с котрым має повстати 
рай на землі. 

Штобы не принимати безкрытычно пов- 
таряных через агитаторов слов, мусит ся зна- 
ти, як повстали и што означают слова „капи- 
тализм“ и „социялизм“, 


В давных часах был т. зв. порядок патри- 
ярхальный, котрый полягал на том, же королі, 
князі, а также властителі великых маетков, я- 
кы достали от королей, были неограниченыма 
панами посіданой землі, держали на той зе- 
млі людей, (хлопов), обрабляючих тоту зем- 
лю и давали тым людям помешкане и удержа- 
не. Порядок тот с часом перемнил ся на феу- 
дальный и панщизняный, знаный добре на- 
родовы с оповідань старых людей. Ведля то- 
го порядку хлоп, сідячий на грунті, не был 
єго властителем, а лем коморником и от грун- 
ту мусіл своєму пану (,,дідичу“) свідчити ри- 
жны послугы. Мусіл по пару дней в тыждн! 
робити сам, або и с запрягом на дворскых 
грунтах и был цілковито от пана залежный. 
По. рускы называли хлопа „кріпаком“, бо он 
был прикріпленый (привязаный) до грунту 
пана и не вольно єму было змінити місца по- 
быта, бо пан мал право стягнути хлопа назад 
на свой грунт. Пан сам судил хлопов и мог 
хлопа аж убити и за убийство платив лем не- 
великый штраф в грошах. я 


Социялистични организации. 


По знесеню панщины (кріпацтва) хлопы 
стали ся властителями грунту, на котром дав- 
нійше робили яко коморникы. Хлоп мал тепер 
право зміняти місце побыта и выберати собі 
фах. За роботу єму платили. Часть населеня 
сельского — всі тоты, котры на грунті не мали 
што робити — перенесла ся до міст, где в фа- 
брыках глядала заробков. Увеличила ‘ся нова 
кляса людей — роботников, — котры были 
узалежнены от фабрыканта. Фабрыкант, рос- 
поряджаючий великыма, грошами (капитала: 
ми), яко капиталист, почал выкористовати ро- 
ботников, платил им мало и вымагал дуже ро- 
боты. Роботникы, под гнетом утиску фабры- 
кантов, починают ся лучити и организовати и 
зачинат ся борба роботы с капиталом. 

Роботникы завязуют организацию соци- 
ялистычну, маючу на ціли боронити прав че- 
ловіка и в р. 1947 отбыл ся в Льондоні в Ан: 
глии всесвітовый конгрес роботничий котрый 
выдал манифест до роботников цілого світа. 
Манифест тот уложил жид Кароль Маркс. 


Манифест тот названо комунистычным и 
кончит ся он тыма словами: „Роботникы! не 
мате нич до страченя, кромі кайдан, а до здо- 
бытя мате цілый світ! Пролєтарии всіх краєв 
лучте ся!“ 

Такый ест боєвый клич, котрый через де- 
сяткы літ росходил ся на всіх митингах меже- 
народного социялизма и во всіх языках. А 


Меньшевизм и большевизм. 


Фаховы организации роботничи, находя- 
чи ся под впливами меженародного социяли- 
зма, высували дві програми борбы с капита- 
листичным порядком, а именно: програму 
меньшу (минимальну) и большу (максымаль- 
ну). 

Меньша програма обнимала реформы со- 
цияльны нпр. борбу о охоронны права для 


роботников, поменьшане часу роботы до 8 го- 
дин денно, борбу о асекурацию роботников на 
случай хвороты, неспособности до роботы и 
старости и т. д. 

Больша програма мала уж характер поли- 
тычный, бо она стреміла до обаленя капитали- 


стычного порядка и до организации держав о. 


социялистычном порядку. Програму меньшу 
приняли всі социялисты цілого світа и их наз- 
вано меньшевиками, а програма больша (боль- 
шевизм) была лем идеалом и фикциом, о ко- 
тры вели пристрастны дыскусии в слові и на 
письмі всі социялистычны интелектуалисты. 

С часом меньшевикы пришли до силы, с 
котром числили ся аж и капиталистычны дер- 
жавы, котры поволи заспокаяли жаданя мень- 
шевиков. 

По войні. 


По войн! всьо ся змінило. Капитилизм за- 
хвіял ся сильно, а почал появляти ся новый 
незнаный порядок. На величезных простран- 
ствах царской Росии принял ся социялистыч- 
ный большевизм, а в Италии и Німеччині (в 
тых краях, где до войны социялизм представ- 
лял огромну силу) социялизм упал, уступаю- 
чи новому, незнаному явленю, якым ест фа- 
шизм и национальный социялизм. 

Ціла льогика розумуваня розмаитых те- 
орытыков, котры операючи ся на выводах 
Маркса, старали ся доказати, што через роз- 
вите меньшой социялистычной програмы, на- 
роды станут ся податны до принятя пргорамы 
большой (большевизма), оказала ся безоснов- 

на, бо большевизм принял ся власне в Росии, 
там, где ся его никто не сподівал. 


Большевизм и хлоп на грунті. 


С представленя розвитя борбы меже ка- 
питализмом и роботниками, описаного выс- 
ше, видно ясно, же єст то борба меже тыма 
людьми, котры захватили в свои рукы великы 
капиталы и тых капиталов не хотят с рук вы- 
пустити и тыма, котры не мают нич, робят 
тяжко на кусок хліба, сут часто через капита- 
листов выкористованы, и дают свою роботу, 
свой труд, за котрый хотіли бы выбороти для 
себе ліпшу заплату. Иншима словами, ест то 
борба меже фабрыкантами и роботниками. 

Не входячи в тото, чи и по чиєй стороні 
ест правда, нас яко селян — властителей грун- 
тов — интересує што инше, а именно тото, як 
вышол бы хлоп на переміні порядку капита- 
листычного на порядок большевицкый и чи 
на такой переміні хлоп бы заробил, чи втра- 
ТИЛ. 

На тото пытанє легко єст отповісти. Вы- 
старчит посмотріти ся на Совіты и на тото, як 
там вышол хлоп, а отповідь уж готова. Был и 
там хлоп хлопом, маючим свой грунт, свою 
хату, коровы и свой маєток. А тепер? Грунт 
взяло совітске правительство, бо повідат, же 
як ніт капитализма, то никто не може мати 
прыватного маєтку. С грунтов тых потворено 
т. зв. „совхозы“ и „колхозы“, т. є. великы го- 
сподарства державны и колєктывны (всполь- 
ны), а хлоп, давніший пан на грунті, упал до 
рядов звычайного роботника, котрый не має 
ниякого маєтку и часто заглядат єму біла и 
голод в очи. 


„Голос розваги“ чи голос ложи и клеветы: ~ 


(продолжене). 


Сумна судьба санацийной акции. 


Не на долго помогло горлицкому цен- 
тральному кооператыву тых 8.000 зл. котры 
мы в ню всадили, мало помогло и тото, што 
уступил' несчастный ей основатель А. Федев, 
а обнял заряд кооператыви Е. Цымбала из 
Квятони, котрый уміло и майже даром мучил 
ся долгы місяцы, докладаючи · всіх ` старань, 
штобы спасти ю от упадку. Мимо всего не 
ишло до лучшого, а все до горшого. 

Сегодня по том сумном досвіді, я на жаль 
вже знаю и вірю в тото, што спасати банкро- 
туючий кооператыв, то все одно што ляти во- 
ду в дыравый горщок. 

И мимо сего, што львовскы кооператывны 
ревизоры и дыректоры знали и выділи, што 
мы упадаме под тягаром непосильного труда, 
грызоты и маєтковой руины, не допустили до 
того, штобы мы зликвидовали тото смердяче 
багно той експерыментальной кооперации тог- 
да, когда долг (дефицит) выносил пару тысяч 
злотых, а напротив всіма способами успокои- 
вали нас и намавляли дальше поддержовати 
банкротуючу централю, дальше подписовати 
за ню новы векслі и докладати до ней‘ новы 
грошевы вклады. 

Бо кто як не они, специялисты и знатокы 
от кооперации должны были скоро зликви- 
довати той кооперативный скандал и остерег- 
чи нас перед дальщима стратами. 

Але их не боліли векслевы пожичкы, ко- 
тры мы затягали, их не обходило тото, кто бу- 
де тоты долгы сплачовати, им ходило лем о 
тото, штобы мы спасли кооператывну центра- 
лю, и штобы они могли приізджати и ю кон- 
тролювати. 

Мимо всіх наших старань мусіли мы осе- 
ню 1929. р. оголосити конкурс (банкротство) 


горлицкой кооперативной централі со стра: 
том около 20.000 (двадцет тисяч) злотых, бо 
дальше ю спасати мы не були в силах, 

Начали ся судови допросы, слідства и про- 
цесы, котры продолжали ся коло два рокы, а 
котры всіх нас „спасетелей“ коштовали много 
здоровля, часу и грошей. 

А вже найвеце неприятностей, полученых 
с банкротством кооператывной централі пере- 
жил я, раз длятого, што я был в центрі т. є. в 
Горлицах, а по друге длятого, што я найвеце 
затягнул личных зобовязань за банкротуючий 
кооператыв. 

Но тогда львовскы кооператывны дырек- 
торы, ревизоры и прочи „штабовцы“ мало на- 
ми интересовали ся, а ище меньше интересова- 
ли ся хлопскыма коровами, котрым грозила 
лицытацийна продаж за кооператывниы дол- 
ГЫ. 


А што діяло ся с сельскыма кооператывами. 

Не лучша доля ждала сельскы 
тывы, основаны перед 1929. р. 

Майже кажда из них переходила судьбу 
подобну горлицкой централі, в каждой из них 
были люде, котры жертвовали своим маєт- 
ком, а одночасно были такы, котры коопера- 
тыв обкрадали або вызысковали. 

Майже при каждом кооператыві я, яко 
адвокат натрудил ся над стяганєм претенсий, 
мои рахункы до тых кооператывов выносят 
килькадесят соток злотых, и всьо запропасти- 
ло ся безвозвратно, бо майже всі они пере- 
стали давно существовати, а многы селяне до- 
тепер не отрясли ся из долгов, в якы попали, 
оспасаючи кооператыв. 

Из всіх кооператывов, основаных перед 
1929. р., остала ся дотепер лем одна в Клим- 
ковці. (продолжене слідує). 


коопера- 


‚- 


+ 


Ч. 22. (206) 


"ЕСМ. К. 0” 


Як належит кормити діти. 


У нас мало увагы звертают люде на кор- 
мленє дітей. Діти ідят, што ест. Нт молока, 
мусят они постити. Нич дивного, же с такых, 
часто забідженых дітей, вырастают хырлякы 
— люде слабы и хворовиты, нездатны до тяж- 
шой роботы. Лем с добре откормленых дітей 
може вырости здоровый, сильный мужчина. 

Здают собі с того справу народы и орга- 
низуют помоч для бідных матерей и для опу- 
щеных и бідных дітей. В Амерыці поднято 
мысель глубшого заинтересованя ся материю 
и дітьми и вызначено день 8. мая каждого ро- 
ку, яко „День матери“ и день 27. мая яко 
„День Дітины“. Звычай тот отданя чести ма- 
тери и заопекованя ся дітьми, принял ся по 
цілом світі, а также и у нас. 

Не розуміют вагы выхованя дітины многы 
люде на селі. Через слабе интересоване ся ді- 
тьми умерат каждого року застрашаюче ; чи- 
сло маленькых дтей. Причином того ест звы- 
чайно зле откормленє, через што организм 
стае ся податный для всякого рода хворот. 
Обовязком отже каждого человка ест охоро- 
нити дітину от голодованя, хвороты и смер- 
ти, причом не можна забывати о том, же ді- 
тина мусит ліпше істи от старого человіка, бо 
она росне и розвиват ся. 


Діти зле откормлены, позбавлены в своєм 
кормі білка, толщу (омасты) и витамин, скоро 
марніют и стают ся нервовы, бліды и никлы, 
подобны до тых рослин, што роснут в тіни, 
без сонца. 

Штобы не допустити до того, треба до- 
конче дополнити их штоденну страву, скла- 
даючу ся переважно с бандурок и капусты та- 
кыма складниками, якы сут найважнійши для 
их организма. 

При каждом сельском господарстві мож- 
на мати физолу, горох, сою и инши рослины 
стручковы, котры мают в собі много рослин- 
ного толщу (олію) и фосфору, потребного до 
належитого розвитя костей. Хліб чорный, 
пшеничный, або житный єст значно здоров- 
ший, як біла булка. Также барз здоровым єст 
свіже молоко и сыр, корты сут конечным кор- 
мом для дітей. Также потребне ест для дітей 
мясо, але если єго ніт, то треба дітям давати 
по пару яиц и по кус сыра, а также ідло мас- 
тити солонином. Здоровы сут также всякы по- 
ливкы, роблены с овочей, як яблчанка, слив- 


Загадкова смерть украинского 
священника. 


Перед двома тыжднями умер О. крылоша- 
нин Петик, парох в Вяцковичах под Самбо- 
ром. Покойный мал всього 54 рокы. Он дал 
собі вытяти мигдалкы. Операция мигдалков 
ест легка, — прото самборске населенє обви- 
нят о смерть о. Петыка лікара, переводячого 
операцию о тото, же соперовал або неуміло, 
або мал нечисты знаряды и наступило зака- 
жене. Операция отбыла ся во Львов? в одной 
прыватной (украинской) санатории. 

Покойный был великым украинским дія- 
телем в самборском повіті. Был он также най- 
богатшим священником в тых сторонах. Ос- 
тавил 80 моргов власного грунту, прекрасный 
инвентар, а кром! того много готовых грошей. 

Понеже был целебсом, прото ведля спад- 
кового права для священников, 2/3 маєтку до- 
стае дальша родина — если етс бідна — а 1/3 
част маетку переходит на скарб державы поль- 
ской. И тото послідне болит барз самборскКх 
украинофилов. , 


чанка и т. д., а также кисельница и поливкы я: 
ринны. 

Дітям належит давати сурову морков, 
зрізованец, мішаный с сыром, молоду цыбулю 
и цыбы с сольом, редьковку и т. п. 

Яко напиток, найлучше єст молоко, со- 
лодке и квасне, кава с зерна с молоком, квас 
с рабарбару и т. п. Не належит дітям давати 
правдивой кавы, ани чаю. 

Трудно вычисляти всьо, потребне до до- 
брого откормленя дітей, однак кажда мати 
повинна уважати на тото, штобы діти мали по 
можности корм, складаючий ся с мяса, набілу, 
ярин и овочей. 


Всьо тото єст праві в каждой хаті, лем 
брак часу в часі полевых робот стає ся причи- 
ном же мати не має коли подумати о дітях, бо 
жде на ню пильна робота в господарстві. Од- 
нак справа выхованя дітей ест так важна, же 
повинно ся о ней все памятати и найти час на 
приготовлене дітям потребной им стравы. Не 
забывайме, же якы діти, таке поколінє и же 
от силы и здоровля людей зависит добро на- 
рода и державы. 


ААО БИЕ ЛЫ А озса ИЕН Е 
Закладайме дітячи садкы. 


Што то єст дітячий садок? Єст то род 
школы для малых дітей. Властиво не можна 
того назвати школом, бо там діти не учат ся 
ани читати, ани писати, а приходят там лем по 
тото, штобы весело и здорово перешол им час. 
Як в садку, где сут молоды яблонкы, грушеч- 
кы и другы деревка, садовник мусит старан- 
но коло них ходити и отвітно их плекати, так 
и в діточом садку учителька голубит собраны 
діти и старат ся о них, штобы были все чисты 
и штобы весело и с пожитком проходил им 
час. Вчит их отже и зашити собі кошельку, 
або ногавкы, пришити гузикы, вчит их риж- 
ных співанок и вершиков. Діти учат ся там 
молитви, а также порядку и чистоты коло се- 
бе ив хаті. Всьо тото робит ся в формі заба- 
вы так, штобы діти не мучили ся, ани не нарі- 
кали на роботу. Як єст погода, діти проводят 
час на дворі, где бавлят ся розлично, в слот- 
ны дні мают рижны забавкы в хаті. 

Штобы основати дітячий садок, треба ма- 
ти позволенє староства, а также село мусит 
придбати хату, хоц лем о двох комнатах и ве- 
ликом дворі на забаву для дітей. Мусят матери 
оплатити собі учительку, котра провадила бы 
науку с дітьми. Єст то отже получене с выдат- 
ками, але выдаток тот оплачат ся, бо мати 
може спокойно отдати ся роботі при госпо- 
дарстві и быти: певна, же дітині не стане ся 
там нич злого, а наоборот, дітина научит ся 
там молитвы, шановати старших и много ин- 
ших пожиточных річей. 


До закладаня дітячих садков сут покли- 
каны передовсем читальні им. М. Качковско- 
го, яко товариства просвітительны. 


ТРЕНТО НАН НИСИН 
Чудо в самборском повіті. 


`В послідных днях селектрызовала населе- 
не Самбора и самборского повіта вість, што 
в селі Надністрє (давнійша кольония німецка 
Нейдорф) мал появити ся на шибі чудовый 
образ Матери Божой. 


Натурально зараз роспочали ся численны 
а навіт масовы процесии вірных. 


Стр. 3. 


Коли кроликы дают 
добру волну. 


У нас по селах люде ховают дос много 
кроликов. Сут то однак переважно кроликы 
мясны, перезначеы на мясо и даючи дешевый 
кожушок. Кром! тых кроликов сут также га- 
тункы кроликов, котры ховат ся для их вол- 
ны, котра ест барз добра и дорога. 

До тых послідных належат кроликы ан- 
горскы — білы. Сут то великы кроликы о сні- 
жно-білой долгой, шолковитой волні, котру 
вычесує ся с кроликов, складат и продає. Кро- 
ликы такы мусят мати чисты поміщеня, бо 
волна забруджена, або змішана с сіном, або 
иншим смітєм, тратит на вартости. 

При хованю тых кроликов, треба памя- 
тати, же штобы мати дуже доброй волны му- 
сит ся мати кроликы доброго гатунку и мусит 
ся их добре кормити. Вплыв на выдайност 
волны має также вік, климат и навіт /пол кро- 
лика. 

Чим ліпший гатунок, тым хіпши кожуш- 
кы и ліпший гатунок волны и ліпша выдай- 
ность. При кормленю ангорскых кроликов 
треба звертати увагу на паши сыпны, як зерно 
и инши, бо єсли паша єст скупа в білко, то 
выдайность волны єст мала. 

Свіжий воздух, уміренна температу и 
безвзглядна чистота, сут головныма условия- 
ми доброй волны. Кто хоче заняти ся ховом 
тых кроликов, повинен точно познакомити ся 
с условиями хову, а при купні упевнити ся о 
их гатунку и здоровлі. Єст то галузь сельско- 
го господарства, котра може дати добры до- 
ходы, але лем втотчас, коли веде ся ю уміло 
и педантычно. 


ЕСИ Ии, 7: Иа оАо а а а аа аА ЕСА 
Якы косы куповати. 


Добра коса ест втотчас, як ест она ани не 
затверда, ани не мягка и як на цілой своєй 
долготі єст однаково загартована. Однаково 
загартовати косу можна лем способом елек- 
трычным, где через діланє електрычных пе- 
цов сут выключены всякы хыбы. Так гартова- 
ны сут косы стырийскы, вырабяны в Стирии, 
краю знаном со знаменигых выробов жел!з- 
ных и сталевых. До Польщи и тепер спрова- 
джают стырийскы косы, котры носят назву 
„Бруна“ и мают на собі вырытый фабрызный 
знак в форм! „малой косы“. 

Косы тоты сут узнаны за найлучши и про- 
то кооператывы на селі ‘уж завчасу повинни 
спровадити тоты косы. 


Война аж до побіды в Испании. Князь 
Альба, представитель повстанчого правитель- 
ства в Льондоні, заперечил рішительно віс- 
тям, яко бы при єго содійствии роблено про- 
бу, штобы положити конец домашной войні в 
Испании. Князь заявил, што єсли бы аж и 
звернено ся до него с такым предложенем, то 
он мог бы дати лем такый самый отвіт, як 
ген. Франко, же згода може наступити лем в 
случаю цілковитого подданя ся правитель- 
ственных войск. 


Побіда кытайскых войск иод: Шанси. 
Комуникат кытайского штабу доносит, же 
в провинции Шанси кытайскы войска выпе- 
рают японцов с многых місцевостей. 

О успіхах кытайскых войск свідчат факт, 
приверненя почтовой комуникации с 25 міс- 
цевостями, котры ище до недавна находили 
ся под окупациом японском. Вздолж желізно- 
дорожной линии люнгхайской идут бои со 
змінным счастем. 


Стр. 4. 


Што чути в світі и в краю 


Плебисцит в Чехословакии? Англицка га- 
зета „Теймс“ опубликовала сенсацийный ар- 
тыкул, же справа ческа повинна быти полаго- 
джена в дорозі плебисциту (голосованя), в 
результати чого Чехословакия была бы окро- 
ена до своей национальной територии, а зем- 
лі населены через німцов, венгров и инши на- 
роды припали бы своим материнскым краям. 

Газета подає, же ческе правительство не 
захоче допустити до плебисцыту, котрый при- 
нес бы ей утрату земель, однак твердит, што 
если бы дало ся перевести плебисцыт, то Че- 
хословакия была бы и так значно больша от 
Бельгии, Голяндии, Дании, чи Швайцарии и 
мала бы у себе спокой. 


Ген.Цедильо жадат житя и свободы. По 
здавленю революции в Мексыку, комендант 
революции ген. Цедильо заявил, же може от- 
дати ся в рукы республиканскых властей, ес- 
ли они загварантуют ему жите и свободу. 


Где находит ся амбасадор Майскый. Ве- 
лике вражене выкликала в Москві вість, же 
амбасадор совітскый в Льондон! Майскый, ко- 
трый разом с Литвиновым приіхал до Москви, 
остане долший час в Совітах и там прсжиєе 
свой урляп. 

Як відомо под предлогом прожитя урля- 
пу в Совітах много совітскых дыпльомагов о- 
стало в Москві на все и не вернуло уж на свои 
давны постерункы. Розстріляный совітскый 
амбасадор в Турции Карахан был также за- 
держаный в Москві под тым предлогом. В 
виду того повстає пытане, чи и амбасадсро- 
ви Майскому не грозит опасность. 


Морске Око в Татрах вышмарило трупа. 
Дня 27. січня т. р. в часі прогулькы в татрян- 
скы горы змела сніжна лявина неякого Бах- 
лєнду, котрого помимо гляданя не отнашли. 
Аж 3. червня вода Морского Ока вышмарила 
на берег его тіло. Тіло, котре находило ся в 
леді, сохранило ся добре и не розложило ся. 


Жиды шикуют ся выіхати с Чех. По при- 
лученю Австрии до Німеччины, маса жидов 
утекла с Австрии до Чех. Тепер жиды тоты 
шикуют ся до дальшой емиграции. Учат ся 
они масово англицкого языка и старают ся 
вывезти за границу гроши. В послідных ча- 
сах, коли на границах заострено ревизию, жи- 
ды закупуют в Чехах товары и высылают их 
до инших краев, штобы такым способом за- 
безпечиты собі так капиталы. 


Франция выселят чужинцов. Дня 4. черв- 
ня уплынул термин вношеня подань о позво- 
лене на дальший побыт во Франции. 

В послідном місяци перешло через канце- 
лярию полицийной префектуры понад 50.000 
людей чужих, котрым грозило выселенє. Ока- 
зало ся, же понад 14 тысяч людей жило в Па: 
рыжі нелєгально. С того числа 3-ом тысячам 
позволили власти остати дальше во Франции, 
500 людям не позволено мешкати в Парыжі, а 
понад 4 тысячи людей достали приказ вынес- 
ти ся с Франции. 


Дотепер оставлено уж до границы пере- 


шло 2% тысяча людей. 9 


Гнет поляков в Німеччині. Союз поляков, 
жиючих в Німеччині выслал до министра Фри- 
ка мемориял, в котром полякы скаржат ся на 
гнет со стороны німецкых властей. Мемориял 
вычислят всі ограниченя и трудности, на якы 
натрафят польске населенє в поодынокых об- 
ластях житя. 4 


Е И ЕЕ 
Отвіт. редактор: Гарас Громосяк в Крыниці, 

В области школьной не позваляют власти 
на будову польскых школ, а два передшколь- 
ны дітячи садкы власти закрыли. Родичам, 
посылаючим діти до польскых школ, не дає ся 
с регулы роботы, а часом переслухує ся их 
через полицию. Коли однак родичи посылают 
діти до німецкых школ, достают рижны :запо- 
могы. Учительство польске натрафят на труд- 
ности, часом по реставрациях не подає ся єму 
істи. Матуристов не принимат ся на универсы- 
тет, а тоты, котры сут приняты, достают ле- 
гитымации жолты, такы, як жиды. , 


В области господарчой бойкотує ся ин- 
стытуции и кооператывы польскы, а купно 
товаров в склепах польскых уважат ся за 
здраду. Полякы, якы мают склепы сут бойко- 
тованы, а члены німецкых организации и уряд- 
никы завзывают німцов не куповати товаров 
в польскых склепах. 


В области роботы. Роботу може достати 
лем тот, кто належит до німецкого Фронту 
Труда, инстытуции о характері национальном. 
Само признане ся до того, же ест ся коляком 
выстарчит, штобы втратити роботу. В ремеслі, 
яко ученник може робити лем тот, кто ест 
членом Т-ва „Гитлерюгенд“, организации о 
характер! выдатно німецком. 

Право о редакторах. утруднят польскым 
редакторам ставати в оборон! польского на- 
селеня. 


В области публичного житя — мемориял 
звертат увагу на ряд ограничень, як нпр. за- 
каз при войску бесідовати по польскы аж и 
поза службом, усуване польскых написов на 
будынках и ограничене польскых богослу- 
жень. Мемориял вычислят также ограниченя, 
якы натрафят житє польскых обществ, преса 
и культуральна діятельность польскых орга- 
низаций. 


15.000 цыганов приізджат до Варшавы. 
Не бодай яку сенсацию шикуют цыгане для 
Варшавы дня 7. липня т. р. В том дні має при- 
іхати там 15.000 цыганов, штобы заявити сво- 
ю преданность и честь выбраному в минулом 
році цыганскому королю Янушови Квєку. Я- 
нуш Квєк достал уж численны депеши от цы- 
ганов с Венгрии, Румунии, Бельгии и другых 
краєв, заповідаючи свой приізд. Зберат он уж 
в першом році панованя овочи своей спрыт- 
ной политыкы. Але має и он згрызоты. На По- 
морі жиє Михаил Квєк, котрый также подає 
ся за короля и бунтує цыганов против Янушо- 
ви. Януш называт єго и его сторонников бан- 
дом коньокрадов и твердит, же тота горсточ- 


Комунальна Каса Ощадности 

ка рокошан не потрафит пошкодити торжес- 
твам, якы мают ся отбыти в Варшаві. 

В часі богослуженя завалила ся подлога. 
В каплиці монастыра Мариянов в Генуи в И- 
талии, в часі торжества приступленя до пер- 
шого св. Причастия, завалила ся подлога. Ста- 
ло ся тото в том часі, коли кардынал Боетто 
причащал людей. Серед огромной паникы при- 
сутны запали .ся с высоты пару метров до 
подземеля. Кардынал Боетто заховал зимну 
кров и чаши со св. Причастием с рук не выпу- 
стил. Пару людей потурбовало ся. 


Полька женом начальника индиян. Перед 
40 роками выйхал до Амерыкы поляк Лясков- 
скый. Он ос:л разом с родином на землях ме- 
же Тексасом и Мексыком и там основал собі 
фарму. По якомси час! спровадил он до себе 
сестру. Ванду, котра была учительком. 

Раз Лясковскый выіхал за интересами до 
міста. и в часі ето отсутствия индияне напали 
на 6го хату, знищили ціле обыстє и вымор- 
довали цілу родину, с котрой оцілила лем чу- 
дом сестра Ванда. 

Она сподобала ся вождови индиян и он 
взял ю с собом. По якомси час вожд оженил 
ся с ньом и мал сына Яна. Мати оповідала 6- 
му дуже о поляках и в затал! о білых людях. 
Хлопец. хоц выхованый ведля индийскых тра- 
дыции, рад слухал оповідань матери и научил 
ся молитвы В польском ЯЗЫЦІі. 

Индияне часто нападали на осел! білых 
поселенцов и в тых нападах принимал участь 
также сын вожда. Амерыканскы власти, хо-. 
тячи положити конец тым нападам, выслали 
в тоты стороны експедыцию войскову, котра 
мала зликвидовати тото племя. 

Войска окружили индиян и тоты мусіли 


ся поддати. Втотчас вожд. поспішил до табо- 
ру, штобы ратовати свою жену. Так само зро- 


бил и сын. Але старый индиєц роздумал ся 
и вмісто ратовати, вбил жені нож до сердца. 

Втотчас сын сильным ударом томатавка у- 
бил отца - индиянина. Амерыканскы вояки 
хотіли застрілити молодца, але коли довідали 
ся, же өст он сыном білой женщины, дарова- 
ли єму житє и забрали ето с собом. 

В Амерыці выступал он в цырку, яко „ди- 
кый воин“. На одном представленю в том цыр- 
ку был высокый урядник польской амбаса- 
ды в Льондоні, котрый, довідавши ся, же ..ди- 
кый“ молит ся по польскы, розвязал контракт 
Тана с цырком и взял го до Англии, где занял 
ся вго образованем, 


Повіта Краковского в Кракові 


Рок основаня 1882, 


ЦЕНТРАЛЯ КРАКОВ, УЛ. ПИЯРСКА 1. 
тел. 115-97, 131-73, 101-03. 


Отділеня: 


КРЫНИЦА, 
ВЕЛИЧКА, 


112, 
тел. 6. 


тел. 


Вс! порученя входячи в область банковости. 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ, 


БЕЗОПАСНОСТЬ. 


——— 


ДОБРЫЙ ПРОЦЕНТ. 


Типография А. Гольдмана, во Львов!, ул. Сикстуска Ч. 19. 


